སྙུག་ཤོག་དང་སྣག་ཚ་ནས་གློག་ཀླད་རྩིས་འཁོར་དང་ལག་ཁྱེར་ཁ་པར་བེད་སྤྱོད་གཏོང་བའི་དུས་རབས་གསར་བའི་འཕེལ་རྒྱས་ཀྱི་ཡོ་ལང་འདིའི་ཁྲོད་དུ་མི་བུ་སྒེར་དང་།སྤྱི་ཚོགས།རྒྱལ་ཁབ།ཐ་ན་འཛམ་གླིང་ཧྲིལ་པོའི་བྱ་གཞག་ཆེ་ཆུང་ཡོད་ཚད་དྲ་རྒྱའི་མཐུན་རྐྱེན་དང་ཁ་འབྲལ་ཐབས་མེད་པ་ལྟ་བུ་ཆགས་ཡོད་ལ།གློག་ཀླད་དྲ་རྒྱ་དང་འབྲེལ་འདྲིས་ཉིན་རེ་བཞིན་གཏིང་ཟབ་ཏུ་འགྲོ་བཞིན་པའི་ད་ལྟའི་འགྱུར་འགྲོས་ཀྱི་ཁ་ཕྱོགས་གསར་བ་འདིའི་དབང་གིས་འགྲོ་བ་མིའི་རིགས་ཀྱི་ཉིན་རེའི་བྱེད་སྒོ་ཡོད་ཚད་ཀྱང་དྲ་རྒྱའི་མཐུན་རྐྱེན་གྱིས་སྟངས་འཛིན་དང་ཁ་ལོ་བསྒྱུར་འགོ་ཚུགས་ཡོད།